**Pučko otvoreno učilište Donja Stubica**

Nova ulica 1

49240 DONJA STUBICA

Tel. / Fax. 049 / 286 – 133

www.pou-stubica.hr

Klasa: 401-01/23-01/01

Urbroj: 2113-02-24-09

Donja Stubica, 31. 01. 2024.

**BILJEŠKE UZ GODIŠNJE FINANCIJSKE IZVJEŠTAJE**

**od 01. 01. do 31. 12. 2023. godine**

**Osnovni podaci**

Naziv obveznika: Pučko otvoreno učilište Donja Stubica

Razina: 21 – Proračunski korisnik proračuna Grada Donja Stubica

Broj RKP: 51685 Matični broj: 03039331 OIB: 43827410937

Šifra županije: 02 Krapinsko-zagorska županije Šifra grada: 079

Šifra djelatnosti prema NKD u 2007.: 8559 (ostalo obrazovanje i poučavanje)

Oznaka razdoblja: 2023-12

Osoba ovlaštena za zastupanje: Manuela Frinčić, ravnateljica

Program redovne djelatnosti dijeli se na:

1. **A1025 01 Redovan rad Pučkog otvorenog učilišta**

Funkcijska djelatnost: 0950 Obrazovanje koje se ne može definirati po stupnju

Izvori financiranja: Vlastiti prihodi, Opći primici

1. **K1025 01 Opremanje Pučkog otvorenog učilišta**

Funkcijska djelatnost: 0950 Obrazovanje koje se ne može definirati po stupnju

Izvori financiranja: Vlastiti prihodi, Opći primici

1. **A1026 01 Redovna djelatnost Knjižnice**

Funkcijska klasifikacija: 0820 Služba kulture

Izvori financiranja: Opći primici, Primici za posebne namjene

1. **K1026 01 Opremanje Knjižnice i čitaonice**

Funkcijska klasifikacija: 0820 Služba kulture

Izvori financiranja: Opći primici, Primici za posebne namjene, Pomoći iz proračuna: Ministarstvo kulture, Krapinsko-zagorska županija

**BILJEŠKE UZ GODIŠNJE FINANCIJSKE IZVJEŠTAJE ZA RAZDOBLJE**

**od 01. 01. – 31. 12. 2023. godine**

Pučko otvoreno učilište Donja Stubica, Nova ulica 1 iz Donje Stubice osnovano je temeljem Zakona o upravljanju javnim ustanovama u kulturi, a osnivač je Grad Donja Stubica.

U sastavu Pučkog otvorenog učilišta djeluje i Knjižnica.

Ravnateljica ustanove je Manuela Frinčić.

Osnovna svrha djelatnosti Pučkog otvorenog učilišta Donja Stubica očituje se u organiziranju raznih oblika formalnog i neformalnog obrazovanja odraslih i djece te omogućavanja pristupa znanju; razvijanju i unapređivanju svih oblika knjižničnog, kulturnog i umjetničkog stvaralaštva.

Naglasak je na pomaganju pri oblikovanju i održavanju kulturnog identiteta zajednice uz dostupnost knjiga, organiziranju tematskih izložbi i kulturnih događanja.

Također, cilj djelatnosti je kontinuirana suradnja s kulturno-umjetničkim udrugama, ustanovama, gospodarskim subjektima u Gradu, održavanje tribina, predavanja i promoviranje knjiga, održavanje predstava amaterskih i profesionalnih glumaca, održavanje tradicionalnih kulturno-zabavnih događanja u Gradu, održavanje manifestacija vezanih za Mjesec hrvatske knjige 15. 10. – 15. 11., Dan hrvatskih knjižnica, Dane grada Donja Stubica, Tjedan cjeloživotnog učenja, Noć knjige i sl. te organiziranje skupnih posjeta djece i obilaska knjižnice.

Vrlo veliku pozornost poklanjamo i knjižnično-kulturnoj djelatnosti, te uz osnovne poslove kao što su nabava, obrada i posudba knjiga, te ostale manipulativne poslove s knjižnim fondom, organiziramo i brojna kulturna događanja, promocije, predavanja, radionice, druženja i susrete za djecu i odrasle, kojima nastojimo našim korisnicima približiti kulturu, a Knjižnicu uvrstiti u svakodnevno mjesto boravka. Uslijed pandemije COVID-19 i potresa aktivnosti koje provodimo prilagodili smo nastalim uvjetima.

Nabava knjižne građe vrši se redovito svake godine sredstvima Ministarstva kulture, Grada Donja Stubica i Krapinsko-zagorske županije, donacijama knjiga članova knjižnice ili izdavača te otkupom knjiga Ministarstva kulture.

U svibnju 2022. godine Grad Donja Stubica putem projekta protupotresne obnove krenuo je u adaptaciju zgrade u kojoj se Pučko otvoreno učilište Donja Stubica nalazilo. Kompletna knjižna građa sa potrebnim namještajem premještena je u privremeni prostor, na adresu Dom kulture Donja Stubica, Golubovečka ulica 5, gdje će knjižnica obavljati svoju djelatnost do završetka obnove zgrade u Novoj ulici 1, Donja Stubica.

U segmentu obrazovne djelatnosti, Pučko otvoreno učilište Donja Stubica provodi formalne i neformalne programe obrazovanja za djecu i odrasle.

Od formalnih programa provodimo programe osposobljavanja i usavršavanja koji su odobreni od Ministarstva znanosti i obrazovanja.

Od neformalnih programa nudimo mogućnost organizacije: tečaja rada na računalu, ostalih tečajeva prema zahtjevima tržišta, tečajeve stranih jezika za odrasle i tečajeva stranih jezika za djecu predškolske i školske dobi u suradnji s vrtićima i školama.

Pučko otvoreno učilište Donja Stubica nije u sustavu PDV-a temeljem članka 90. stavak 2. Zakona o PDV-u.

***Bilješke uz izvještaj o prihodima i rashodima, primicima i izdacima***

Konto 6362

Kapitalne pomoći proračunskim korisnicima iz proračuna koji im nije nadležan u iznosu od 8.619,90 EUR, odnose se na nabavu knjižne građe od Ministarstva kulture u iznosu od 2.919,90 EUR, za otkup knjiga Ministarstva kulture 5.000,00 EUR\* (u prosincu 2023. sklopljen Aneks ugovora kojim je odobreno još dodatnih 300,00 EUR, ali su sredstva doznačena tek u siječnju 2024. godine) te na nabavu knjižne građe od Krapinsko-zagorske županije u iznosu od 700,00 EUR.

\*U 2023. godini promijenio se način otkupa knjiga Ministarstva kulture. Do 31.12.2022. Ministarstvo kulture je otkupljivalo od izdavača knjige koje su se dostavljale knjižnicama (oko 750 primjeraka knjiga). Od 2023. Knjižnice moraju putem prijavnice iskazati interes za otkup knjiga, a Ministarstvo kulture na temelju iskazanog interesa Knjižnici doznačuje sredstava te ona sama nabavlja knjige koje se nalaze na popisu otkupa koji izrađuje Stručno tijelo Ministarstva kulture. Također je propisan i najviši iznos koji neka knjižnica može primiti a ovisi o kategoriji knjižnice. Knjižnica Donja Stubica svrstana je u VII. kategoriju (prema broju stanovnika grada Donja Stubica). Na ovaj način došlo je do smanjenja broja knjiga koje je Knjižnica Donja Stubica do sada dobivala otkupom Ministarstva kulture (396 knjiga u 2023. godini), što je osjetno smanjenje nabavljene knjižne građe otkupom.

Konto 6413

Godišnji pripis kamate za sredstva na žiroračunu iznosi 0,01 EUR.

Konto 6526

Ostali nespomenuti prihodi po posebnim propisima u iznosu od 1.788,11 EUR odnose se na prihod od članarine knjižnice 1.140,16 EUR i zakasnine za knjige 647,95 EUR. Povećanje u odnosu na isto razdoblje prethodne godine zbog redovnog rada knjižnice, koja je u 2022. bila djelomično zatvorena zbog preseljenja u privremeni prostor.

Konto 6615

Prihodi od pruženih usluga u iznosu od 9.126,32 EUR odnose se na prihod od obrazovanja – 4 grupe dopunska izobrazba za održivu uporabu pesticida 128 polaznika, 1 grupa osnovna izobrazba za održivu uporabu pesticida 32 polaznika, tečaj engleskog jezika u vrtiću 2 grupe - 39 polaznika (nastavak na započeti tečaj u listopadu 2022. godine) te tečaj engleskog jezika u vrtiću 2 grupe – 31 polaznika koji je počeo u listopadu 2023., a predviđeni završetak je lipanj 2024. Smanjenje u odnosu na isto razdoblje prethodne godine s obzirom da se nalazimo u privremenom prostoru za koji nemamo odobrene materijalne uvjete za održavanje verificiranih programa, a i zbog nekih drugih izmjena koje su nastupile novim Zakonom o obrazovanju, u prošloj godini nismo organizirali programe za koje je potrebno rješenje Ministarstva znanosti i obrazovanja.

Konto 6632

Kapitalne donacije u iznosu od 91,00 EUR odnose se na donacije knjiga izdavača ili članova knjižnice. Umanjenje u odnosu na isto razdoblje prethodne godine radi manjeg broja donacija knjiga.

Konto 671 (6711, 6712)

Prihodi iz nadležnog proračuna u iznosu od 71.343,08 EUR, za financiranje rashoda poslovanja (podmirenje redovnih aktivnosti koje su se provodile) u iznosu od 66.308,30 EUR, te 5.034,78 EUR za nabavu nefinancijske imovine. Povećanje u odnosu na prethodnu godinu zbog povećanja troškova poslovanja, a ujedno smanjenja vlastitih prihoda.

Konto 3111

Na plaće za redovan rad utrošen je iznos 48.266,21 EUR, povećanje u odnosu na prethodnu godinu zbog povećanja osnovice za plaće u studenom 2022. godine.

Konto 3113

Na plaće za prekovremeni rad utrošen je iznos od 680,34 EUR, zbog potrebe za prekovremenim radom prilikom održavanja radionica tijekom vikenda te održavanja izobrazbi za održivu uporabu pesticida u večernjim satima. Umanjenje u odnosu na prethodnu godinu.

Konto 312

Na ostale rashode za zaposlene utrošen je iznos od 4.948,52 EUR - neoporezive nagrade, naknade za topli obrok, dar za djecu. Povećanje u odnosu na isto razdoblje prethodne godine zbog povećanja iznosa neoporezivih nagrada.

Konto 3132

Na doprinose za obvezno zdravstveno osiguranje utrošen je iznos od 8.076,20 EUR, što je povećanje u odnosu na isto razdoblje prethodne godine zbog povećanja rashoda za plaće.

Konto 3211

Na službena putovanja utrošen je iznos od 1.124,74 EUR. Povećanje u odnosu na isto razdoblje prethodne godine zbog povećanja iznosa naknade po prijeđenom kilometru za korištenje privatnog automobila u službene svrhe.

Konto 3212

Na naknade za prijevoz s posla i na posao utrošen je iznos od 3.381,98 EUR. Povećanje u odnosu na isto razdoblje prethodne godine zbog povećanja troškova prijevoza.

Konto 3213

Na stručno usavršavanje zaposlenika utrošen je iznos od 240,00 EUR – seminar, webinari. Umanjenje u odnosu na isto razdoblje prethodne godine zbog manje odlazaka na stručno usavršavanje.

Konto 3221

Na uredski materijal i ostale materijalne rashode utrošen je iznos od 2.475,43 (uredski materijal, stručna literatura, časopisi i novine, materijal za čišćenje i održavanje, ostali potrošni materijal) što je neznatno povećanje u odnosu na isto razdoblje prethodne godine.

Konto 3222

Na materijal i sirovine (potrošni materijal za radionice i kulturne manifestacije) utrošen je iznos od 656,10 EUR. Povećanje u odnosu na isto razdoblje prethodne godine zbog povećanja broja radionica, kulturnih manifestacija te povećanja cijena materijala.

Konto 3223

Na energiju – utrošen je iznos 16,80 EUR. Smanjenje u odnosu na isto razdoblje prethodne godine iz razloga što osnivač podmiruje troškove električne energije zbog preseljenja na drugu lokaciju.

Konto 3225

U 2023. godini nije bilo rashoda za sitni inventar.

Konto 3227

U 2023. nije bilo rashoda za zaštitne maske za lice.

Konto 3231

Na usluge telefona i pošte utrošen je iznos od 1.105,14 EUR. Povećanje u odnosu na isto razdoblje prethodne godine zbog povećanih cijena telekomunikacijskih usluga.

Konto 3232

U 2023. godini nije bilo rashoda za usluge tekućeg i investicijskog održavanja.

Konto 3234

Na komunalne usluge utrošen je iznos od 172,29 EUR, povećanje u odnosu na isto razdoblje prethodne godine zbog povećanja cijene vatrogasnih usluga (održavanje vatrogasnih aparata) te rashoda za vodu.

Konto 3236

U 2023. nije bilo rashoda za zdravstvene usluge.

Konto 3237

Na intelektualne usluge utrošen je iznos od 3.983,54 EUR, a odnosi se na isplatu honorara predavačima temeljem ugovora o djelu, održavanje promocija knjiga, održavanje radionica, izrada dokumentacije za zaštitu na radu. Smanjenje u odnosu na isto razdoblje prethodne godine zbog manje održanih programa obrazovanja u 2023. godini.

Konto 3238

Na računalne usluge utrošen je iznos od 2.502,26 EUR, a odnosi se na održavanje knjžničnog programa Metel, održavanje programa za uredsko poslovanje, održavanje knjigovodstvenog programa MC, na usluge servisa e-račun, za Internet domenu, antivirusni program. Povećanje u odnosu na isto razdoblje prethodne godine zbog godišnjeg održavanja programa za uredsko poslovanje i godišnjeg održavanja knjigovodstvenog programa MC.

Konto 3239

Na ostale usluge utrošen je iznos od 1.678,18 EUR, a odnosi se na usluge čišćenja. Povećanje u odnosu na isto razdoblje prethodne godine zbog povećanja cijene usluge servisa za čišćenje.

Konto 3241

Na naknade troškova osobama izvan radnog odnosa utrošen je iznos 292,50 EUR, a odnosi se na troškove prijevoza vanjskih suradnika koji su sudjelovali u izvođenju kulturnih manifestacija.

Konto 3292

Na premije osiguranja utrošen je iznos od 628,22 EUR, odnosi se na osiguranje od požara, poplave, javne odgovornosti i zaposlenih.

Konto 3293

Na reprezentaciju je utrošen iznos od 434,00 EUR. Povećanje u odnosu na isto razdoblje prethodne godine zbog održavanja većeg broja kulturnih manifestacija.

Konto 3294

Na članarinu za Knjižničarsko društvo Krapinsko-zagorske županije utrošen je iznos od 30,00 eura. Povećanje u odnosu na isto razdoblje prethodne godine zbog plaćanja članarine za dvije osobe koje rade na poslovima knjižničarstva.

Konto 3295

Na pristojbe (HRT - rtv pristojba, javnobilježničke pristojbe) utrošen iznos od 377,66 EUR, povećanje u odnosu na isto razdoblje prethodne godine zbog izmjena Statuta Pučkog otvorenog učilišta Donja Stubica i njegove objave u Sudskom registru.

Konto 3299

Na ostale nespomenute rashode poslovanja utrošeno je 114,48 EUR, a odnosi se na FINA certifikate za e-poreznu, e-račun,… Povećanje u odnosu na isto razdoblje prethodne godine zbog korištenja dodatnog FINA certifikata za likvidaturu e-računa.

Konto 3431

Na bankarske usluge i usluge platnog prometa utrošeno je 712,71 EUR, što je povećanje u odnosu na prethodnu godinu zbog ponovnog uvođenja troškova za nedovoljno korištenje POS uređaja. Navedeni trošak banka nije naplaćivala za vrijeme trajanja pandemije COVID-19.

Konto 3433

Na zatezne kamate utrošen je iznos od 1,58 EUR zbog velikog zakašnjenja ispostavljanja računa Hrvatskog Telekoma za 05/2023, a samim time i prekoračenja plaćanja navedenog računa.

Konto 4222

Nabava komunikacijskog uređaja (mobitela) u iznosu od 551,69 EUR.

Konto 4241

Utrošena sredstva za nabavu knjižne građe za Knjižnicu iznose 10.930,01 EUR, a odnosi se na nabavu knjižne građe slijedećim sredstvima: 2.919,90 EUR Ministarstvo kulture putem prijavnice, 5.300,00 EUR Ministarstvo kulture za otkup knjiga, 1.327,23 EUR Grad Donja Stubica, 700,00 EUR Krapinsko-zagorska županija te 591,88 EUR vlastitih prihoda od članarine knjižnice, 6 knjiga poklon od izdavača ili članova knjižnice u vrijednosti od 91,00 EUR.

Povećanje u odnosu na prethodnu godinu zbog načina otkupa knjiga. U 2023. godini promijenio se način otkupa knjiga Ministarstva kulture. Do 31.12.2022. Ministarstvo kulture je otkupljivalo od izdavača knjige koje su se dostavljale knjižnicama (oko 750 primjeraka knjiga). Od 2023. Knjižnice moraju putem prijavnice iskazati interes za otkup knjiga, a Ministarstvo kulture na temelju iskazanog interesa Knjižnici doznačuje sredstava te ona sama nabavlja knjige koje se nalaze na popisu otkupa koji izrađuje Stručno tijelo Ministarstva kulture. Također je propisan i najviši iznos koji neka knjižnica može primiti a ovisi o kategoriji knjižnice. Knjižnica Donja Stubica svrstana je u VII. kategoriju (prema broju stanovnika grada Donja Stubica).

Prema Aneksu ugovora Ministarstva kulture ugovoreno je dodatnih 300,00 eura za otkup knjiga, te su sredstva utrošena u 2023. godini, a Ministarstvo kulture je sredstva doznačilo tek u siječnju 2024. godine.

Konto 4262

Na ulaganje u računalne programe utrošeno 3.876,05 EUR, a odnosi se nabavu knjigovodstvenog programa MC. Povećanje u odnosu na isto razdoblje prethodne godine.

Ukupni prihodi poslovanja za 2023. godinu iznose 90.968,42 EUR, a ukupni rashodi iznose 97.256,63 EUR. Manjak prihoda nad rashodima za razdoblje od 01.01.2023. do 31.12.2023. iznosi 6.288,21 EUR.

Obzirom da je u 2023. godinu prenesen i višak prihoda iz prethodnih godina u iznosu od 10.664,36 EUR (*višak prihoda iz prethodnih godina iznosio je 10.664,33 EUR, te su uslijed preračunavanja i zaokruživanja kuna u eure, primjenom fiksnog tečaja konverzije, aktiva i pasiva na dan 01.01.2023. uvećane su za 0,03 eura nastale kao razlika između ukupne vrijednosti imovine (aktive) te ukupne vrijednosti obveza i vlastitih izvora (pasive) te time višak prihoda sada iznosi 10.664,36 EUR*) koji je u cijelosti utrošen na rashode u 2023. godini, čime na dan 31. 12. 2023. godine proizlazi višak prihoda nad rashodima u iznosu 4.376,15 EUR.

***Bilješke uz bilancu***

Aktiva i pasiva bilance stanje na dan 01.01.2023. uvećane su za 0,03 EUR nastale kao razlika uslijed preračunavanja i zaokruživanja kuna u eure primjenom fiksnog tečaja konverzije. Razlike između ukupne vrijednosti imovine (aktive) te ukupne vrijednosti obveza i vlastitih izvora (pasive) na dan 01. 01. 2023. su slijedeće:

* nabavna vrijednost imovine na razredu 0 u aktivi uvećana je za 0,04 EUR na dugovnoj strani računa pripadajuće imovine, ispravak vrijednosti uvećan za 0,01 EUR na potražnoj strani pripadajućeg računa ispravka vrijednosti zbog prijenosa analitičkog knjigovodstva dugotrajne nefinancijske imovine i usklađenja s karticama glavne knjige na razredu 0
* stanje na skupini 12 potraživanja za naknade koje se refundiranju umanjenje za 0,01 EUR
* povećanje obveza na razredu 2 za 0,03 EUR (obveze za plaće i obveze prema dobavljačima) i umanjenja potražne strane skupine 292 za 0,01 EUR zbog usklađivanja analitike sa sintetikom
* dugovna strana na skupini 16 potraživanja za prihode poslovanja iznosi 59,72 EUR, te je u pasivi umanjena skupina 96 obračunati prihodi za 0,01 EUR kako bi i nadalje postojala bilančna ravnoteža
* vlastiti izvori na skupini 911 za nefinancijsku imovinu u pasivi bilance umanjeni su za 0,02 EUR na potražnoj strani zbog usklađivanja analitike sa sintetikom

Zbog svega navedenog, uvećan je višak prihoda poslovanja za 0,03 EUR.

Nakon provedenih svih knjiženja oko preračunavanja i prijenosa bilance stanja, usklađena je bilanca odnosno nema razlike između aktive i pasive.

Postrojenja i oprema - 022

Vrijednost postrojenja i opreme iznosi 67.989,64 EUR što je povećanje u odnosu na početno stanje zbog nabave komunikacijskog uređaja (mobitela) u vrijednosti od 551,69 EUR.

Knjižna građa - 024

Vrijednost knjižne građe u odnosu na prethodnu godinu povećana je u iznosu od 10.930,01 EUR (633 komada knjiga), a nabavljena je slijedećim sredstvima: Grad Donja Stubica 1.327,23 EUR – 78 knjiga; Ministarstvo kulture 2.919,90 EUR – 170 knjiga; Ministarstvo kulture otkup knjiga 5.300,00 EUR (300,00 EUR doznačeno u siječnju 2024.) – 296 knjiga; Krapinsko-zagorska županija 700,00 EUR – 46 knjiga; Vlastita sredstva 591,88 EUR – 37 knjiga. Knjižnica Donja Stubica primila je na dar 6 knjiga u vrijednosti od 91,00 EUR.

Ulaganje u računalne programe - 026

Vrijednost ulaganja u računalne programe povećana je u iznosu 3.876,05 EUR u odnosu na početno stanje, a odnosi se na nabavu knjigovodstvenog programa Mario-Commerce.

Potraživanja za naknade koje se refundiraju - 129

Potraživanja za naknade koje se refundiraju - potraživanje za kauciju za boce vode iznosi 19,91 EUR. Po povratku aparata i boca za vodu, biti će vraćen iznos kaucije.

Udjeli u glavnici trgovačkih društava - 152

Odnosi se na udio u trgovačkom društvu (Radio Stubica) u iznosu od 663,61 EUR. Navedeni iznos evidentiran je i na izvore financiranja za financijsku imovinu.

Potraživanja za prihode od usluga - 166 i 169

Potraživanja za prihode od usluga obrazovanja iznose 807,78 EUR, od toga se odnosi na potraživanje za njegovateljice iz 2013. godine u iznosu od 464,53 EUR, potraživanje za održivu uporabu pesticida iz 2016. u iznosu od 46,45 EUR, potraživanje za tečaj engleskog jezika iz 2018/2019. u iznosu od 116,80 EUR, te za potraživanje od tečaja engleskog jezika iz 2023. godine u iznosu od 180,00 EUR.

Za potraživanje iz 2013. g. 464,53 EUR, potraživanje iz 2016. g. 46,45 EUR i potraživanje za tečaj engleskog jezika iz 2018/2019. u iznosu od 116,80 EUR izvršen je ispravak vrijednosti potraživanja u 100% iznosu.

Za sva potraživanja kod kojih je proveden ispravak vrijednosti potraživanja, podignute su ovrhe.

Obveze za zaposlene - 231

Obveze za zaposlene iznose 5.838,45 EUR, odnose se na plaću za 12/2023., isplaćenu u siječnju 2024. godine.

Obveze za materijalne rashode - 232

Obveze za materijalne rashode iznose 898,97 EUR, odnose se na naknadu za prijevoz zaposlenika za 12/2023 isplaćenu u siječnju 2023. godine u iznosu od 282,78 EUR, obveze prema dobavljačima za rashode koji se odnose na 12/2023, a plaćene su u siječnju 2024. u iznosu od 616,19 EUR

Obveze za financijske rashode - 234

Obveze za financijske rashode iznose 70,47 EUR, odnose se na usluge platnog prometa za 12/2023. godine, a plaćene u siječnju 2024. godine.

Ostale tekuće obveze - 239

Obveze za predujmove u iznosu od 15,50 EUR zbog toga što je kandidat za program izobrazbe za održivu uporabu pesticida Franjo Šamec 23.05.2023. (izvod 85/2023) unaprijed uplatio program dopunske izobrazbe za održivu uporabu pesticida, međutim naknadno je utvrđeno da polaznik treba izobrazbu za distributera koje POU Donja Stubica nije provodilo. Polaznik je usmenim putem potvrdio da ne želi povrat sredstava nego da će pohađati osnovnu izobrazbu za održivu uporabu pesticida kad će biti prikupljena grupa u 2024. godini.

Unaprijed naplaćeni prihodi - 292

Naplaćeni prihodi budućih razdoblja u iznosu od 1.035,00 EUR odnose se na tečaj engleskog jezika u DV Donja Stubica. Tečaj traje 60 sati odnosno 8 mjeseci, cijena tečaja iznosi 180,00 EUR plativa na 8 rata po 22,50 EUR, što za 2023. godinu iznosi 67,50 EUR po polazniku. Kako roditelji djece sami odabiru dinamiku plaćanja, za uplaćeni iznos preko 67,50 EUR po polazniku knjižimo na naplaćene prihode budućeg razdoblja i na mjesečnoj bazi knjižimo na prihode razdoblja na koji se odnose u 2024. godini.

Izvanbilančni zapisi – 991 i 996

U Pučkom otvorenom učilištu Donja Stubica je u tijeku 2022. godine izvršena Financijska revizija poslovanja za 2021. godinu, te je Državni ured za reviziju u nalazu naložio evidentiranje tuđe imovine dobivene na korištenje u poslovnim knjigama i u financijskim izvještajima u okviru računa izvanbilančni zapisi u skladu s odredbama Pravilnika o proračunskom računovodstvu i Računskom planu. Radi se o zgradi u Novoj ulici 1, Donja Stubica te zgradi Doma kulture u Golubovečkoj ulici 5, Donja Stubica koje su u vlasništvu Grada Donja Stubica.

Pučko otvoreno učilište Donja Stubica nema sudskih sporova u tijeku.

***Bilješke uz izvještaj o rashodima prema funkcijskoj klasifikaciji***

Pučko otvoreno učilište Donja Stubica je ustanova koja se bavi knjižničnom i obrazovnom djelatnošću te bilježi rashode prema funkcijskoj klasifikaciji:

* služba kulture 0820 u iznosu od 64.288,50 EUR
* obrazovanje koje se ne može definirati po stupnju 0950 u iznosu od 32.968,13 EUR

***Bilješke uz izvještaj o promjenama u vrijednosti i obujmu imovine i obveza***

U 2023. godini Pučko otvoreno učilište Donja Stubica nije imalo promjene u vrijednosti i obujmu imovine i obveza.

***Bilješke uz izvještaj o obvezama***

Zbog usklađivanja razlike između analitičkih i sintetičkih evidencija prilikom preračunavanja iznosa iz kuna u eure i uspostavljanje bilančne ravnoteže, stanje obveza na dan 31.12.2022. razlikuje se od stanja obveza 01.01.2023. za +0,03 EUR i to:

+0,02 EUR kod obveza 232

+0,01 EUR kod obveza 234

Stanje obveza na kraju izvještajnog razdoblja iznosi 6.823,39 EUR, a odnosi se na nedospjele obveze za rashode poslovanja:

* 231 – obveze za zaposlene u iznosu 5.838,45 EUR, odnosno plaća za prosinac 2023. godine koja je isplaćena u siječnju 2024. godine
* 232 – obveze za materijalne rashode 898,97 EUR s dospijećem u siječnju 2024. godine
* 234 – obveze naknade bankama 70,47 EUR s dospijećem u siječnju 2024. godine
* 239 – ostale tekuće obveze – 15,50 EUR

Donja Stubica, 31. 01. 2024.

Osoba za kontaktiranje: Vesna Gospočić Mokrovčak

Telefon za kontakt: 099/ 8115 399

 Ravnateljica

 Manuela Frinčić, mag. bibl.